ועדת הכספים, כנסת 20, פרוטוקול מספר 200, 2015-12-16 10:50

משה גפני: מי יציג את הצו?

<זאב פורת: גיא גולדמן.

משה גפני: כמה זמן אתם צריכים לזה?

משה גפני: דקה וחצי.

<קריאות: - - -

משה גפני: בבקשה, די כבר.

משה גפני: מה זה פה?

משה גפני: הוועדה צריכה גם לעבוד, לא רק להשתעשע.

<גיא גולדמן: במסגרת חוק ההסדרים אנחנו עשינו תיקונים שמסדירים הגשת דוחות באופן מקוון במקום הגשה באמצעות טופסי נייר.

<גיא גולדמן: חלק מהדוחות כבר הוסדרו בחוק ההסדרים.

<גיא גולדמן: היום אנחנו מביאים דוח תקופתי של מס ערך מוסף.

באסל גטאס: זה נדחה, נכון?

באסל גטאס: זה הוצא, זה הוחרג מחוק ההסדרים?

<גיא גולדמן: לא.

<גיא גולדמן: זה תקנות.

<גיא גולדמן: זה בהתאם למה שאישרנו בחוק ההסדרים.

<גיא גולדמן: אישרנו - - -

<שלומית ארליך: הוא משתמש בהסמכה שקבועה בחוק שאישרנו - - -

עודד פורר: - - -

משה גפני: זאב, מה אתה אומר?

משה גפני: זאב פורת, ענית לעודד?

<גיא גולדמן: בתקנות שאנחנו מביאים היום אין שום נטל נוסף על אף אחד.

<גיא גולדמן: האוכלוסייה שתחויב בהגשת דוח תקופתי באופן מכוון היא אוכלוסייה שממילא מגישה היום דוחות מקוונים, את הדוח המפורט.

משה גפני: יש לך שאלות, היועצת המשפטית?

<שלומית ארליך: תתחיל להקריא את הנוסח ואז - - -

מיקי רוזנטל: לי יש שאלה, ברשותך, אדוני היושב-ראש.

מיקי רוזנטל: אפשר?

משה גפני: כן, כן.

משה גפני: בבקשה, מיקי.

מיקי רוזנטל: בדוחות המקוונים צריך חתימה אלקטרונית, אדוני?

<גיא גולדמן: לא.

<זאב פורת: המנהל יהיה מוסמך לקבוע בהוראת נוהל את דרך ההגשה ודרך ההזדהות.

מיקי רוזנטל: זה עולה הרבה כסף ואנשים מתלוננים אצלי לא מעט, למה צריך - - -

<זאב פורת: כדי להקל עלנו ועל הציבור, אנחנו נקבע הוראות מקלות כדי שניתן יהיה להזדהות בקלות בלי הדבר הזה.

מיקי רוזנטל: להשית הוצאות על בעלי עסקים קטנים - - -

משה גפני: לשכת רואי החשבון, מישהו ביקש לדבר?

<ליאת נויבירט: שימשיכו לקרוא ואז פשוט אנחנו - - -

משה גפני: בסדר.

משה גפני: בבקשה, תקרא.

משה גפני: חבל על הזמן, אנחנו תכף לא נוכל להצביע.

<גיא גולדמן: "בתוקף סמכותי לפי סעיפים 67 ו-145 לחוק מס ערך מוסף התשל"ו-1976 (להלן-החוק)" – אני רוצה להוסיף גם 67ב כי זה התיקון האחרון.

<שלומית ארליך: זה בעצם התיקן האחרון שעשינו עכשיו בחוק ההסדרים האחרון.

<גיא גולדמן: " ובאישור ועדת הכספים של הכנסת, אני מתקין תקנות אלה: הוספת תקנה 23ג.

<גיא גולדמן: 1.

<גיא גולדמן: אחרי תקנה 23ב לתקנות העיקריות".

<שלומית ארליך: זה צריך להיות: " תקנה 23ב לתקנות מס ערך מוסף, התשל"ו-1976 (להלן – התקנות העיקריות)".

<גיא גולדמן: "יבוא: "הגשת דו"ח תקופתי של עוסק באופן מקוון 23ג.

<גיא גולדמן: (א) בתקנה זו – "אישור באמצעות מערכת ממוכנת" – אישור הניתן להפקה כפלט; "דו"ח תקופתי" – דו"ח תקופתי כאמור בסעיפים 67 ו-67א לחוק, לפי העניין;".

<שלומית ארליך: סעיף 67 מדבר על דוח תקופתי.

<שלומית ארליך: 67א מדבר על דוח תקופתי לעוסק שחייב בדיווח מפורט.

<גיא גולדמן: "מערכת ממוכנת" – מערכת מחשבים שבאמצעותה נקלטים דו"חות תקופתיים המוגשים באופן מקוון כאמור בסעיף 72א לחוק;".

<גיא גולדמן: אנחנו מתכוונים לכל דוח מקוון.

<גיא גולדמן: "פלט" – כהגדרתו בחוק המחשבים, התשנ"ה -1995 .

<גיא גולדמן: (ב) על אף האמור בתקנות 23 (א) ו-(ב)".

<שלומית ארליך: אלה בעצם התקנות העיקריות שמדברות על איך מוגש דוח תקופתי, לפי טופס.

<גיא גולדמן: "(1) עוסק אשר התקיים בו האמור בסעיף 69א(ז) לחוק, יגיש דו"ח תקופתי באופן מקוון, כאמור בסעיף 72א.

<גיא גולדמן: ".

<גיא גולדמן: זאת האוכלוסייה של עוסקים שחייבים בדיווח מפורט.

<שלומית ארליך: כאן אתה רוצה להוסיף גם את סעיף 67ב?

<גיא גולדמן: לא, לא להוסיף פה.

<שלומית ארליך: בסדר.

<גיא גולדמן: "(2) עוסק אשר לא התקיים בו האמור בפסקה (1), רשאי, לבקשתו, להגיש דו"ח תקופתי באופן מקוון, באמצעות שם משתמש וסיסמה שיינתנו לו למטרה זו.

<גיא גולדמן: ".

<שלומית ארליך: היום כבר יש את המנגנון הזה של הקצאת שם משתמש וסיסמה שניתנים לדוח מכוון?

<גיא גולדמן: כן, יש.

<גיא גולדמן: "(ג) לדו"ח תקופתי כאמור בסעיף קטן (ב) יצורף התשלום הנובע ממנו, אם נובע כך; לעניין זה יראו עוסק כמי שהגיש דו"ח תקופתי במועד, אם התשלום בוצע בתוך שני ימי עסקים מהיום שבו התקבל הדו"ח, אך לא יאוחר מהמועד שנקבע להגשת הדו"ח לפי סעיף 67 לחוק;".

<שלומית ארליך: נעצור כאן.

<שלומית ארליך: תסביר את העניין של שני ימי עסקים.

<שלומית ארליך: היום מחויבים להגיש את הדוח תוך 15 ימים אחרי תקופת הדיווח שבדוח.

<גיא גולדמן: נכון.

<גיא גולדמן: אבל עם זאת סעיף 88 אומר שהתשלום יצורף לדוח, אז נדרשנו לשאלה איך יתבצע צירוף התשלום לדוח כשהדוח מוגש באופן מקוון.

<גיא גולדמן: אנחנו נותנים יומיים graceאם הייתה איזושהי תקלה עד שהתשלום ייקלט במערכת מבחינה טכנית.

<גיא גולדמן: אבל בכל מקרה התשלום לא ישולם מעבר ל-15 בחודש כמובן, מועד הגשת הדוח, מועד התשלום.

<שלומית ארליך: אבל לא יוצא לי פה בשום אופן שאתם גורעים יומיים?

<גיא גולדמן: לא.

<גיא גולדמן: אנחנו לא גורעים.

<גיא גולדמן: "התשלום יכול שיבוצע באופן מקוון או באחד מסניפי בנק הדואר בשעות הפעילות.

<גיא גולדמן: ".

<שלומית ארליך: לעניין סניפי בנק הדואר, היום, תקנה 23 מפנה לתוספת השלישית והיא אומרת שאתה יכול לשלם בכל אחד מסניפי הבנקים - - -

משה גפני: תשלים קודם את ההקראה, בבקשה.

מיקי רוזנטל: אני שאלתי למה רק בנק הדואר.

<זאב פורת: היום ניתן לכאורה בכל בנק לשלם.

<זאב פורת: כלומר, אדם שחשבונו מתנהל בבנק מסחרי, יכול.

<זאב פורת: בפרקטיקה משתמשים בזה פחות מ-4 פרומיל.

<זאב פורת: היום, בדיווח המקוון, ייצא טופס בר-קוד לתשלום.

<זאב פורת: מי שפיתח, היחידי שהסכים – הבנקים המסחריים לא היו מוכנים לפתח מערכת שתקלוט את הבר-קוד שיקרא את הסכום שנועד לתשלום.

<זאב פורת: לשדר, אתה צריך בצורה מקוונת, ואז נפלטת מעין קבלה עם בר-קוד שמישהו יקרא אותו.

משה גפני: רק בנק הדואר הסכים לזה?

<זאב פורת: רק בנק הדואר הסכים לפתח.

מיקי רוזנטל: אבל למה מערכת התשלומים הממשלתית לא עושה את זה כשרות לאזרח?

מיקי רוזנטל: למה אני צריך בנק?

מיקי רוזנטל: למה אני צריך לשלם - - -

<זאב פורת: להיפך, אתה מקבל ארבעה ימי grace אם אתה משלם בצורה מקוונת.

<גיא גולדמן: "(ד) הגיש עוסק דו"ח תקופתי כאמור בתקנת משנה (ב), יקבל אישור על קליטת הדו"ח ועל תשלומו כמפורט להלן, אשר יחד יהוו ראיה להגשת הדו"ח: (1) הגיש עוסק דו"ח תקופתי באופן מקוון בצירוף התשלום הנובע ממנו, יקבל אישור באמצעות מערכת ממוכנת, על הגשת הדו"ח ותשלומו; (2) הגיש עוסק דו"ח תקופתי באופן מקוון ושילם את התשלום הנובע ממנו בסניף בנק הדואר, יקבל אישור באמצעות מערכת ממוכנת, על הגשת הדו"ח; חתימת קופאי הבנק וחותמת הבנק על גבי שובר התשלום יהוו אישור על תשלום הדו"ח.

<גיא גולדמן: ".

משה גפני: תודה.

משה גפני: אתם רציתם להעיר?

<ליאת נויבירט: יש עניין של בירוקרטיות סביב הנושא של המועדים.

<ליאת נויבירט: אנחנו בקשר עם רשות המיסים בעניין הזה כדי שלמעשה ציבור המייצגים – יש פערים, למעשה, הדיווח המפורט למע"מ נעשה עד סוף החודש, והדיווח למע"מ נעשה ב-15 או ב-19.

<ליאת נויבירט: היה גם מועד של 22 שכרגע הוא לא רלוונטי.

<ליאת נויבירט: יש ציפייה שבשנה הבאה הדוחות האלו יאוחדו.

<ליאת נויבירט: אנחנו בתיאום עם רשות המיסים ועם הבטחה שלהם שהמועד הזה יהיה כמה שיותר סמוך לסוף החודש כדי שלא תהיה בעיה לציבור המייצגים בעניין הזה.

משה גפני: מצוין.

משה גפני: בסדר גמור.

<זאב פורת: התחייבנו בפניך להביא במושב הזה את התאריך שבו אנחנו נגבש את ההסכמה שדוח מפורט, כדוח תקופתי, ברור שלא יהיה 15, ברור שלא יהיה 30.

<זאב פורת: הוא יהיה אי שם באמצע.

<זאב פורת: היחידה הכלכלית כרגע מבצעת - - -

משה גפני: טוב.

משה גפני: אבל תתאמו עם הארגונים.

משה גפני: זה גם מאוד חשוב.

<זאב פורת: בוודאי, בוודאי.

משה גפני: רצית להכניס תחולה?

<שלומית ארליך: אין צורך.

<שלומית ארליך: התחילה תהיה ביום הפרסום.

<גיא גולדמן: אין צורך.

<גיא גולדמן: זה דוח ינואר.

<גיא גולדמן: זה יחול מדוחות ינואר.

<זאב פורת: אנחנו כבר לא שולחים את הפנקסים לאותם - - -

משה גפני: טוב.

<גיא גולדמן: מדוחות ינואר.

<גיא גולדמן: דוחות דצמבר שמשולמים - - -

<שלומית ארליך: אתה רוצה שנעשה תחילה מ-1 בינואר?

<גיא גולדמן: כן.

<שלומית ארליך: אז נעשה פשוט תחילה מ-1 בינואר 2016.

משה גפני: טוב.

משה גפני: תקנות מס ערך מוסף (תיקון), התשע"ו-2015, כפי שהוסבר כאן עם התוספת שהביאה עכשיו היועצת המשפטית, מי בעד אישור התקנות – ירים את ידו.

משה גפני: מי נגד?

משה גפני: מי נמנע?

משה גפני: בעד התקנות עם התוספת – פה אחד

משה גפני: סוף-סוף הצבענו בלי סמוטריץ.

משה גפני: תודה רבה.

משה גפני: הישיבה נעולה.